**IZVOD IZ ZAPISNIKA**

 **sa 14. sjednice Općinskog vijeća Općine Podravska Moslavina**

 **održane 19. prosinca 2022. godine u Vijećnici Općine Podravska Moslavina**

 **u Podravskoj Moslavini, J. J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:00 sati.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici:**

 1. Ivica Vrkić

 2. Josip Rogić

 3. Matija Rogić

 4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane i da nije bilo opravdanja izostanka od strane odsutnih vijećnika.

**Od ostalih sjednici su nazočni**: Dominik Cerić – općinski načelnik i Slavica Bolješić – računovodstveni referent

*Predsjednik vijeća Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća Slavko Kupanovac* za ovjerovitelje zapisnika predlaže gospodina Željka Zetaića i gospođu Anu Jambrešić, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik – predlaže sljedeći dnevni red

 D N E V N I R E D

Aktualni sat

1. Usvajanje zapisnika sa 13. sjednice Općinskog vijeća Općine Podravska Moslavina

2. Razmatranje prijedloga i donošenje Plana Proračuna za 2023. godinu i projekcija za 2024.

 i 2025. godinu Općine Podravska Moslavina s obrazloženjem

 A) Razmatranje prijedloga i donošenje Odluke o izvršavanju Proračuna Općine Podravska

 Moslavina za 2023.godinu

 B) Razmatranje prijedloga i donošenje Plana razvojnih programa Općine Podravska

 Moslavina za razdoblje 2023.- 2025. Godine

 C) Razmatranje prijedloga i donošenje Odluke o usvajanju Programa javnih potreba u

 područjima društvenih djelatnosti Općine Podravska Moslavina za 2023. godinu za:

 a. Program javnih potreba u sportu Općine Podravska Moslavina za 2023. godinu

 b. Program javnih potreba u kulturi Općine Podravska Moslavina za 2023. godinu

 c. Program javnih potreba u vatrogastvu i civilnoj zaštiti Općine Podravska

 Moslavina za 2023. godinu

 d. Program javnih potreba u predškolskom, osnovnom i srednjoškolskom

 obrazovanju, zdravstvu i socijalnim potrebama Općine Podravska Moslavina za

 2023. godinu

 IZVJESTITELJ: Slavica Bolješić

 D) Razmatranje prijedloga i donošenje Programa gradnje objekata i uređaja komunalne

 infrastrukture Općine Podravska Moslavina za 2023. godinu.

 IZVJESTITELJ: Slavica Bolješić

 E) Razmatranje prijedloga i donošenje Programa održavanja objekata i uređaja komunalne

 infrastrukture Općine Podravska Moslavina za 2023. godinu.

 IZVJESTITELJ: Slavica Bolješić

 F) Razmatranje prijedloga i donošenje Programa korištenja sredstava naknade za

 zadržavanje nezakonito izgrađenih zgrada u prostoru na području Općine Podravska

 Moslavina za 2023. godinu.

 IZVJESTITELJ: Slavica Bolješić

 G) Razmatranje prijedloga i donošenje Programa utroška sredstava šumskog doprinosa na

 području Općine Podravska Moslavina za 2023. godinu.

 IZVJESTITELJ: Slavica Bolješić

 H) Razmatranje prijedloga i donošenje Programa utroška sredstava od prihoda od prodaje i

 zakupa poljoprivrednog zemljišta u vlasništvu Republike Hrvatske na području Općine

 Podravska Moslavina za 2023. godinu.

 IZVJESTITELJ: Slavica Bolješić

 I) Razmatranje prijedloga i donošenje Odluke o višegodišnjem planu uravnoteženja za

 Proračun Općine Podravska Moslavina za razdoblje od 2023. do 2025. godine

 IZVJESTITELJ: Slavica Bolješić

3. Razmatranje prijedloga i donošenje Odluke o raspoređivanju sredstava proračuna

 namijenjenih godišnjem financiranju političkih stranaka i nezavisnih članova

 Općinskog vijeća Općine Podravska Moslavina za 2023. godinu

 IZVJESTITELJ: Dominik Cerić

4. Razmatranje prijedloga i donošenje Odluke o imenovanju Povjerenstva za prirodne

 nepogode na području Općine Podravska Moslavina

 IZVJESTITELJ: Dominik Cerić

5. Razmatranje prijedloga i donošenje Odluke o imenovanju Komisije za studentske

 stipendije i potpore

 IZVJESTITELJ: Dominik Cerić

6. Razmatranje prijedloga i donošenje Odluke o imenovanju Povjerenstva za javna priznanja

 IZVJESTITELJ: Dominik Cerić

7. Razmatranje prijedloga i donošenje Odluke o otpisu potraživanja i obveza u 2022. godini

 IZVJESTITELJ: Slavica Bolješić

8. Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno ( 5 vijećnika prisutno )

**Aktualni sat**

Rasprave u aktualnom satu nije bilo.

*Predsjednik vijeća, Slavko Kupanovac* prelazi na rad prema utvrđenom dnevnom redu.

**Ad. 1. Usvajanje zapisnika sa 13. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 13. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 13. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad. 2. Razmatranje prijedloga i donošenje Plana Proračuna za 2023. godinu i projekcija za 2024. i 2025. godinu Općine Podravska Moslavina s obrazloženjem**

*Predsjednik vijeća, Slavko Kupanovac* daje riječ Slavici Bolješić, računovodstvenom referentu koja

je dala pojašnjenje za prijedlog Plana Proračuna koji su vijećnici dobili u materijalima koji je na drugoj razini prema novom Zakonu o proračunu, obrazloženje uz proračun napisano, objašnjeno detaljno i sve je navedeno u Planu proračuna i projekcijama.

Isto tako je pojasnila da je Plan proračun za 2023. godinu u eurima i iznosi 4.120.137,00 €, projekcija proračuna za 2024 godinu je 2.425.797,00 € i projekcija proračuna za 2025. godinu iznosi 2.106.057,00 €.

**Pojašnjava Posebni dio Proračuna**.

*Slavica Bolješić, računovodstveni referent* pitala je predsjednika općinskog vijeća je li potrebno čitati posebni dio proračuna.

*Predsjednik vijeća*, *Slavko Kupanovac* je odgovorio da je sve u materijalima detaljno pojašnjeno te ukoliko ima nejasnoća da se pojasni.

*Slavica Bolješić, računovodstveni referent* pojasnila je da su iznosi za udruge ostali isti i da pratimo socijalni program i školstvo slijedeće godine, također je napomenula da je proračunom planiran višak prihoda koji iznosi 79.630,00 € iz razloga što je u 2023. godini planiran kredit u iznosu od 196. 695,00 € za pet investicija za koje je bilo planirano podići kredit u ovoj godini a nije ostvaren . Također pojašnjava da se planira dobiti sredstva od raznih institucija 600.000,00 € i da ona čine višak prihoda koja su u višegodišnjem plana uravnoteženja s kojim će se podmiriti dugovanje i planiranje otplate kredita 2025. godine jer će biti poček za 2024. godinu.

*Slavica Bolješić, računovodstveni referent* nastavlja s pojašnjenjem podtočaka A, B , C,D, E, F, G, H i I.

**A) Razmatranje prijedloga i donošenje Odluke o izvršavanju Proračuna**

 **Općine Podravska Moslavina za 2023.godinu**

*Slavica Bolješić, računovodstveni referent-* dala je pojašnjenje da je Odluka o izvršavanju Proračuna bitna iz razloga što se dostavlja Ministarstvu financija uz zahtjev za kredita . Također je navela da je u članku 12. navedeno da se općina planira dugoročno zadužiti za kredit u iznosu od 196.695,00 € za investicije koji će se sufinancirati od strane EU fondova, Ministarstava , Agencija i drugih institucija te višak sredstava u iznosu od 79.630,00 €,

**B) Razmatranje prijedloga i donošenje Plana razvojnih programa Općine Podravska**

 **Moslavina za 2023. Godinu.**

*Slavica Bolješić, računovodstveni referent* – dala je pojašnjenje da su u Planu razvojnih programa Općine Podravska Moslavina navedeni planovi za 2023., 2024. i 2025.godinu. Također je navela da za postrojenje, opremu i prijevozna sredstva u planu imamo 107.240,00 € za 2023.godinu, u projekciji za 2024. godinu 46.851,00 € i za 2025. godinu 53.487,00 €. Za građevinske objekte plan je 2.524.522,00 € za 2023. godinu, 1.183.692,00 € za 2024. godinu i za 2025. godinu 886.396,00 €. Za nematerijalnu imovinu i zemljište plan je 413.961,00 € za 2023. godinu, 117.000,00 € za 2024. godinu i za 2025. godinu 64.300,00 €. Za višegodišnje nasade plan je 1.327,00 € za 2023. godinu, 1.327,00 € za 2024. godinu i za 2025. godinu 1.327,00 €.

**C) Razmatranje prijedloga i donošenje Odluke o usvajanju Programa javnih potreba u**

 **područjima društvenih djelatnosti Općine Podravska Moslavina za 2023. godinu**

**za:**

 a. Program javnih potreba sportu Općine Podravska Moslavina za 2023.

 godinu

 b. Program javnih potreba u kulturi Općine Podravska Moslavina za 2023.

 godinu

 c. Program javnih potreba u vatrogastvu i civilnoj zaštiti Općine Podravska

 Moslavina za 2023. godinu

 d. Program javnih potreba u predškolskom, osnovnom i srednjoškolskom

 obrazovanju, zdravstvu i socijalnim potrebama Općine Podravska

 Moslavina za 2023. godinu

*Slavica Bolješić – računovodstveni referent* navela je da se u Programu javnih potreba u područjima društvenih djelatnosti planira:

- za sport u 2023. godini 21.237,00 €.

- za kulturu u 2023 godini 6.636,00 €

- za vatrogastvo i civilnu zaštitu 31.987,00 € ( DVD Podravska Moslavina i

 Krčenik, Vatrogasna zajednica Donji Miholjac, Hrvatska gorska služba spašavanja i

 provedba sustava civilne zaštite )

- za školstvo, zdravstvo i socijalnu skrb općina je planirala 205.327,00 €

**D) Razmatranje prijedloga i donošenje Programa gradnje objekata i uređaja**

**komunalne infrastrukture Općine Podravska Moslavina za 2023. godinu.**

*Slavica Bolješić, računovodstveni referent-* pojasnila je da je u Programu gradnje objekata i uređaja komunalne infrastrukture navedena gradnja javnih površina u iznosu od 617.161,00 €, projekt groblje u Krčeniku je planirano 48.443,00 € i posebno je izdvojen zbog namjenskog prihoda od zaduživanja koje traži Ministarstvo financija, za sustav solarnih ćelija 24.554,00 € i za tu namjenu će se tražiti kredit, Mjesni i kulturni domovi zgrade 1.712.125,00 €, Dom Kulture iz Krčenika financiran iz kredita u iznosu od 13.272,00 €, za rekonstrukciju i izgradnju cesta i prometnica planira se u iznosu od 132.723 €, za javnu rasvjetu koja je namjenski prihod od zaduživanja i planira se u iznosu od 71.007,00 €, za gospodarsku zonu planira se iznos od 305.262,00 €., te spremnici za odvojeno sakupljanje komunalnog otpada koji su namjenski prihod od zaduživanja i planiran je iznos od 39.419,00 €.

**E) Razmatranje prijedloga i donošenje Programa održavanja komunalne infrastrukture**

**Općine Podravska Moslavina za 2023. godinu.**

Predsjednik – otvara podtočku E.

Predsjednik - daje riječ gospođi Slavici Bolješić.

Slavica Bolješić, računovodstveni referent –navodi da se Program održavanja komunalne infrastrukture odnosi na održavanje postojeće izgrađene infrastrukture. Također navodi da za javnu rasvjetu imamo planirani iznos od 59.725,00 €, za poljske puteve planirani iznos od 10.883,00 €, za zimsku službi planirani iznos od 664,00 €, za održavanje javnih površina planiran je iznos od 52.091,00 €, za agrotehničke mjere planiran je iznos od 27.208,00 €.

 **F) Razmatranje prijedloga i donošenje Programa korištenja sredstava naknade za zadržavanje nezakonito izgrađenih zgrada u prostoru na području Općine**

**Podravska Moslavina za 2023. godinu.**

Predsjednik – otvara podtočku F.

Predsjednik - daje riječ gospođi Slavici Bolješić.

Slavica Bolješić, računovodstveni referent- navodi da je za zadržavanje nezakonito izgrađenih zgrada planiran iznos od 2.654,00 € .

**H) Razmatranje prijedloga i donošenje Programa utroška sredstava šumskog**

 **doprinosa području Općine Podravska Moslavina za 2023. godinu.**

Predsjednik – otvara podtočku H.

Predsjednik - daje riječ gospođi Slavici Bolješić

Slavica Bolješić, računovodstveni referent – navodi da je za šumski doprinos općina planirala 53.089,00 € .

 **I) Razmatranje prijedloga i donošenje Programa utroška sredstava od prihoda od**

**prodaje i zakupa poljoprivrednog zemljišta na području Općine Podravska**

**Moslavina u vlasništvu Republike Hrvatske za 2023. godinu.**

Predsjednik- otvara podtočku I.

Predsjednik - daje riječ gospođi Slavici Bolješić.

Slavica Bolješić, računovodstveni referent –navodi da je za prihode od zakupa i prodaje poljoprivrednog zemljišta planiran iznos od 19.908,00 € za zakup i 42.471,00 € od prodaje.

**J) Razmatranje prijedloga i donošenje Odluke o višegodišnjem planu uravnoteženja za Proračun Općine Podravska Moslavina za razdoblje od 2023. Do 2025. godine.**

Predsjednik – otvara podtočku J.

Slavica Bolješić, računovodstveni referent– navodi da je višegodišnji plan uravnoteženja novina i donosi se kad je višak ili manjak sredstava. Također navodi da moramo raditi višegodišnji plan uravnoteženja i Odluku zbog viška sredstava a u njemu je navedeno da imamo trogodišnji period i zakonsku osnovu, analiza i ocjena postojećeg financijskog stanja, sažetak opisno na što se odnosi, prijedlog mjera za otklanjanje u kojem je navedena sanacija dospjelih dugovanja iz prethodnih godina, plan provedbe i očekivani financijski i ekonomski učinak.

Predsjednik – pita ima li pitanja, budući da ih nije bilo daje prijedlog Plana Proračun za 2023. godinu i projekcije za 2024. i 2025. godinu Općine Podravska Moslavina s podtočkama od A – J na glasovanje. Konstatira da je Plan Proračun za 2023. godinu i projekcije za 2024. i 2025. godinu Općine Podravska Moslavina s podtočkama od A –J usvojen jednoglasno ( 5 vijećnika prisutno ).

 **3. Razmatranje prijedloga i donošenje Odluke o raspoređivanju sredstava proračuna**

 **namijenjenih godišnjem financiranju političkih stranaka i nezavisnih članova**

 **Općinskog vijeća Općine Podravska Moslavina za 2023. godine**

Predsjednik – otvara točku 3. te daje riječ načelniku, Dominiku Ceriću.

Dominik Cerić, načelnik - navodi da su vijećnici u materijalima dobili Odluku o raspoređivanju sredstava proračuna namijenjenih godišnjem financiranju političkih stranaka i nezavisnih članova Općinskog vijeća Općine Podravska Moslavina za 2023. godine . Također navodi da Hrvatska demokratska zajednica ima 9 članova vijeća u kojem su tri žene i šest muškaraca te da sredstva za isplatu za 2023. godinu iznose 1.234,32 €.

Predsjednik – otvara raspravu.

Predsjednik- daje prijedlog Odluke o raspoređivanju sredstava proračuna

 namijenjenih godišnjem financiranju političkih stranaka i nezavisnih članova

 Općinskog vijeća Općine Podravska Moslavina za 2023. godine na glasovanje. Konstatira da je Odlukao raspoređivanju sredstava proračuna namijenjenih godišnjem financiranju političkih stranaka i nezavisnih članova Općinskog vijeća Općine Podravska Moslavina za 2023. godine donesena jednoglasno ( 5 vijećnika prisutno ).

**Ad. 4. Razmatranje prijedloga i donošenje Odluke o imenovanju Povjerenstva za prirodne nepogode na području Općine Podravska Moslavina**

Predsjednik- otvara 4. točku dnevnog reda. Daje riječ Dominiku Ceriću, načelniku

Dominik Cerić, načelnik - govori da su vijećnici dobili u materijalima prijedlog Odluke u kojoj je predložen novi predsjednik Povjerenstva gospodin Vlatko Mikolašević umjesto dosadašnjeg predsjednika gospodina Ante Rogića koji je tražio da se razriješi dužnosti zbog preseljenja.

Predsjednik- daje prijedlog Odluke o imenovanju Povjerenstva za prirodne nepogode na području Općine Podravska Moslavina u kojoj su predloženi: Vlatko Mikolašević za predsjednika, Slavko Kupanovac za člana i Željko Zetaić za člana na glasovanje. Konstatira da je Odluka o imenovanju Povjerenstva za prirodne nepogode na području Općine Podravska Moslavina donesena jednoglasno ( 5 vijećnika prisutno ).

**Ad. 5. Razmatranje prijedloga i donošenje Odluke o imenovanju Komisije za studentske stipendije i potpore**

Predsjednik - otvara 5. točku dnevnog red.

Predsjednik – daje riječ gospodinu Dominiku Ceriću

Dominik Cerić – načelnik- navodi da je u prijedlogu Odluke naveden novi član gospođa Ana Jambrešić umjesto gospodina Josipa Rogića koji nije bio prisutan na sjednicama općinskog vijeća od konstituirajuće sjednice a isto tako nije bio ni na jednoj komisiji i da je zato predložen novi član Komisije koji je aktivan i dolazi na Vijeće.

Predsjednik –daje prijedlog Odluke o imenovanju Komisije za studentske stipendije i potpore u kojoj su predloženi: Slavko Kupanovac za predsjednika, Ana Jambrešić za člana i Željko Zetaić za člana na glasovanje. Konstatira da je Odluka o imenovanju Komisije za studentske stipendije i potpore donesena jednoglasno ( 5 vijećnika prisutno ).

**Ad.6. Razmatranje prijedloga i donošenje Odluke o imenovanju Povjerenstva za javna priznanja**

Predsjednik – otvara 6. točku dnevnog reda .

Predsjednik- daje riječ gospodinu Dominiku Ceriću

Dominik Cerić – načelnik – navodi da je u prijedlogu Odluke naveden novi član Povjerenstva gospodin Željko Zetaić umjesto dosadašnjeg člana gospođe Ivane Šoša koja je sama izjavila da se iz svih povjerenstava i komisija makne jer ne želi sudjelovati a isto tako ne biti član komisije.

Predsjednik- daje prijedlog Odlukeo imenovanju Povjerenstva za javna priznanja u kojoj su predloženi: Ana Jambrešić za predsjednicu, Marta Zetaić za člana i Željko Zetaić za člana na glasovanje. Konstatira da je Odluke o imenovanju Povjerenstva za javna priznanja donesena jednoglasno ( 5 vijećnika prisutno ).

**Ad. 7. Razmatranje prijedloga i donošenje Odluke o otpisu potraživanja i obveza u 2022. godini**

Predsjednik- otvara raspravu.

Predsjednik- daje riječ Slavici Bolješić, računovodstvenom referentu

Slavica Bolješić, računovodstveni referent – navodi da je komisija odradila posao temeljito, te da je bilo puno zahtjeva, da je odvjetnik bio aktiviran i da je radio opomene.

Također navodi da su u prijedlogu odluke iznosi koji su u zastari, a zastara je od 2008. godine, a obročne iznose mještani su pristali platiti u cijelosti.

Isto tako navodi da imamo 59 obveznika fizičkih osoba što za otpis iznosi 38.146,29 kuna i pravne osobe 9 obveznika što iznosi 25.851,31 kuna, te da se po Odluci o komunalnoj naknadi članak 15. oslobađaju osobe starije od 65 godina, korisnici centra za socijalnu skrb ili imaju mirovinu manju od 900,00 kuna i da korisnici koji su podnijeli zahtjev u periodu od 2019. do 2022.godine iznos za otpis je 3.924,00 kune. Za osam obveznika koji su podnijeli zahtjev a odnosi se na nekadašnju izgradnju plinske mreže koja nije više u našem vlasništvu i dugove nećemo naplatiti a koji su dospjeli 1994. godine, odvjetnik je sve objedinio i ide na vijeće u prijedlogu Odluke za otpis u ukupnom iznosu od 28.201,30 kuna. Zastarjele obveze u iznosu od 40.757,46 kuna i zastarjela potraživanja u iznosu od 5.475,14 kuna odnose se na tvrtku Eko- flor plus d.o.o. , koji su imali preustroj i oni su nam kompenzirali određena sredstava a mi po zakonu ne možemo potpisati koncesiju, prošlo je više godina i odvjetnik je rekao da i to ide u zastaru, mi smo tražili njihove kartice i stanja su usklađena i to trebamo otpisati. Popis korisnika će biti objavljen na web stranicama i sve ima zakonsku osnovu zašto je otpisano.

 Predsjednik - daje riječ načelnik, Dominiku Ceriću

Dominik Cerić, načelnik- navodi da ne bi predložio vijeću da donese odluku koja nije ispravna i provjerena više puta i da je odvjetnik preuzeo materijale i pregledao ih. Također navodi da imamo zakonske okvire kojih se moramo pridržavati za ovrhu i prisilnu naplatu te da ćemo s ovim otpisom imati realno stanje.

Predsjednik – navodi da je općina bila investitor i da je izgradila plinsku mrežu u naseljima Krčenik i Podravsku Moslavinu te da je općina dio prenijela na korisnike u cijeni priključka i da je došlo do promijene zakona prije četiri godine i sve pod distribucijom kako vodovodna mreža tako i plinska mreža i zakonski ne možemo naplatiti priključenje vode a ni plina. Također navodi da nam nenaplaćena potraživanja ruše kredibilitet.

Dominik Cerić, načelnik – navodi da su bile poduzete sve radnje da se dug naplati i predlaže da se otpišu nenaplaćena potraživanja.

Predsjednik- daje prijedlog Odlukeo otpisu potraživanja i obveza u 2022.godin**i** na glasovanje. Konstatira da je Odluka o otpisupotraživanja i obveza u 2022. godini donesena jednoglasno ( 5 vijećnika prisutno).

**Ad. 8. Razno**

Predsjednik – otvara raspravu po točki 8.

Predsjednik- daje riječ Dominiku Ceriću, načelniku.

Dominik Cerić, načelnik – upoznaje prisutne vijećnike da sutra ide na potpisivanje ugovora za projekt Zaželi – faza III i da će na projektu biti zaposleno 15 žena koje će skrbiti za 90 korisnika. Također navodi da je vrijednost projekta 690.000,00 kuna i da će žene raditi 6 mjeseci. Isto tako navodi da ima informaciju da će se nastaviti projekt „Zajedno za starije osobe“ u zadnjem kvartalu 2023. godine., solarne elektrane sutra trebaju biti postavljene, za projekt „ „Rekonstrukcija javne rasvjete“ treba biti podignuta javna nabava, dobili smo Odluku od Fonda za zaštitu okoliša a vezana je za spremnike za odvojeno razvrstavanje otpada, imat ćemo vlastite spremnike za sakupljanje papira i plastike te pocinčane spremnike na zelenim otocima. Isto tako je početkom godine prijavljen projekt za obnovljive izvore energijom odnosno za grijanje zgrade općine gdje imamo dizalicu topline i ventilo-korektore, prošli smo na tom projektu , vrijednost mu je 161.775,00 kuna, a kad bude instalirana imat ćemo vlastitu proizvodnju električne energije, vlastito grijanje i bit ćemo neovisni o struji i plinu a s tim ćemo smanjiti troškove.

Predsjednik – zaključuje sjednicu vijeća u 15:57 sati.

Zapisničar:

Marija Horvat

\_\_\_\_\_\_\_\_\_\_\_\_\_\_\_\_\_\_

Ovjerovitelji zapisnika:

1. Ana Jambrešić

\_\_\_\_\_\_\_\_\_\_\_\_\_\_\_\_\_\_

2. Željko Zetaić

\_\_\_\_\_\_\_\_\_\_\_\_\_\_\_\_\_\_

 PREDSJEDNIK OPĆINSKOG VIJEĆA

 Slavko Kupanovac